saptádaśa sāmidhenyò dvādaśā́priyastadékāṃ ná triṃśadékādaśānuyājā ékādaśopayájastadékapañcāśadvapā́ paśupuroḍāśó havistaccátuṣpañcāśaddvā́vāghārau dvaú sviṣṭakŕ̥tau tádaṣṭā́pañcāśatsa yò 'ṣṭā́pañcāśati kāmó 'traiva támāpnoti vánaspátiśca vasāhomáśca tátṣaṣṭiḥ sa yáḥ ṣaṣṭyāṃ kāmó 'traiva támāpnotyátha yadáto 'nyadyádevá saṃvatsaré 'nnaṃ tattádevámu hāsyaitatkárma saṃvatsarámagnímāpnotyeváṃ saṃvatsaréṇāgnínā sámpadyate